পথচলতি কোনও মহিলার পোশাক ছিঁড়তে পারলে ৮ হাজার টাকা দেওয়া হবে। তিন বন্ধু মিলে নিজেদের মধ্যে বাজি ধরেছিল। আর এর জন্য তারা ঠিকও করে নিয়েছিল তাদের শিকারকে। সেমবার রাত তখন সাড়ে ১০টা। খাওয়া-দাওয়া সেরে স্বামী ও ১৩ বছরের মেয়েকে সঙ্গে নিয়ে রাস্তায় হাঁটছিলেন লুধিয়ানার জাগরাঁওয়ের এক মহিলা। সেই রাস্তাতেই ওত্ পেতে ছিল ২০-২৫ বছর বয়সী ওই তিন যুবক। হঠাত্ই তাদের মধ্যে থেকে এক জন মহিলার সামনে এসে দাঁড়ায়। তার পরই এক টানে পোশাক ছিঁড়ে দিয়ে শিস দিতে দিতে এবং অশ্লীল ভাষায় কথা বলে সেখান থেকে পালায়। আচমকা এ রকম একটা পরিস্থিতিতে মহিলার স্বামী এবং মেয়ে হতভম্ব হয়ে যায়। মহিলার স্বামী ওই তিন যুবককে ধাওয়া করে রবি কুমার নামে এক জনকে ধরে ফেলেন। তার পর মারধরও করেন। বাকি দু’জনকে ধরতে পারেননি তিনি। পুলিশকে ওই মহিলার স্বামী জানান, এর আগেও ওই যুবকেরা তাঁর স্ত্রীকে উত্যক্ত করেছে। তবে ওই দিন তারা অশ্লীলতার মাত্রা পার করে দেয়। মুল অভিযুক্ত মানিজার খোঁজে পুলিশ  তল্লাশি চালাচ্ছে।